open-index/open-wikipedia-markdown huggingface dataset:
Statuto Albertino

**Statuto Albertino** oli alkujaan Sardinian kuningaskunnan perustuslaki, jonka kuningas Kaarle Albert antoi vuonna 1848. Siitä tuli sittemmin Italian kuningaskunnan perustuslaki, ja se oli muuteltuna voimassa vuoteen 1948.

Statuto Albertinon antaminen liittyi alkujaan vuoden 1848 vallankumoksellisiin tapahtumiin ja se oli mukailtu Ranskan vuoden 1830 peruskirjan mukaiseksi. Laki takasi kansalaisille joitain liberaaleja oikeuksia, kuten tasavertaisuuden lain edessä sekä rajoitetun kokoontumis- ja painovapauden. Se oli kuitenkin alkuperäisessä muodossaan melko konservatiivinen ja antoi äänioikeuden vain alle kolmelle prosentille väestöstä. Kuninkaalle perustuslaki jätti vahvat valtaoikeudet: Kuningas johti ulkopolitiikkaa ja sai nimittää tai erottaa ministerit sekä korkeimmat tuomarit mielensä mukaan. Parlamentti jakautui kahteen kamariin, joista edustajainkamarin jäsenet olivat vaaleilla valittuja, mutta senaatin jäsenet nimitti niin ikään kuningas.

Kun Italia yhdistyi vuonna 1861 Sardinian johdolla, Statuto Albertino muuttui Italian perustuslaiksi. 1800-luvun lopulla ja 1900-luvun alussa perustuslakia ja sen tulkintaa muutettiin vapaamielisemmäksi, jolloin kuninkaan valta väheni. Italiassa siirryttiin parlamentaarisiin hallituksiin ja pääministerin virka, jota perustuslaissa ei edes mainittu, muodostui pysyväksi. Kuninkaalle jäi tosin edelleen vahva asema ulkopolitiikassa sekä poikkeusaikoina. Äänioikeutta laajennettiin, kunnes se vuonna 1913 ulottui käsittämään lähes koko miespuolison väestön. Fasistien vallan aikana vuosina 1922–1943 perustuslakia muutettiin toiseen suuntaan, ja valta keskitettiin fasistipuolueen johtamalle hallitukselle.

Statuto Albertino korvattiin Italian tasavallan uudella perutuslailla vuonna 1948.

## Lähteet
Chariklon renkaat

**Chariklon renkaat** on rengasjärjestelmä kentaureihin kuuluvan pikkuplaneetan (10199) Chariklo ympärillä. Renkaat löydettiin 3. kesäkuuta vuonna 2013 Euroopan eteläisessä observatoriossa, Chilessä Chariklon peittäessä tähden UCAC4 248-108672. Havainto oli odottamaton, sillä etsinnöistä huolimatta pikkuplaneetoilta ei ollut aikaisemmin löydetty renkaita. Tästä syystä Chariklon tähdenpeittoa tutkivat tähtitieteilijät eivät odottaneet löytävänsä renkaita. Chariklon renkaiden löytyminen oli siis ensimmäinen kerta, kun näin pieneltä kappaleelta löydettiin renkaat. Aikaisemmin rengasjärjestelmät tunnettiin ainoastaan Aurinkokunnan jättiläismäisiltä kaasuplaneetoilta (Jupiter, Saturnus, Uranus ja Neptunus).    

Chariklon läpimitta on noin 248&nbsp;±&nbsp;18&nbsp;km, ja sillä on kaksi rengasta, joiden etäisyys pikkuplaneetasta on noin tuhat kertaa pienempi kuin Maan ja Kuun välinen etäisyys. Renkaiden läpimitat ovat noin 7 ja 3 km, ja niitä erottaa 9 km leveä rako. Renkaiden etäisyydet Chariklosta ovat 391 ja 405 km. Renkaat koostuvat todennäköisesti osittain vesijäästä, ja ne voivat olla jäänne törmäyksestä, ja niitä saattavat pitää kasassa Charikloa kiertävät kilometrin kokoiset kuut, joita ei ole vielä löydetty. 

Rengasjärjestelmän löytyminen selittää myös sen, miksi Chariklon havaittiin hiljalleen himmentyvän ja vesijään häviävän sen spektristä vuosien 1997–2008 välisenä aikana, jolloin renkaiden asento Maahan nähden muuttui.

Tammikuussa 2015 joukko astronomeja esitti mahdollisuuden, että myös kentaurilla 2060 Chiron on renkaita.

## Ominaisuudet

## Lähteet
Havaijinmonarkki

**Havaijinmonarkki** (*Chasiempis sandwichensis*) on monarkkien heimoon kuuluva varpuslintu. 

## Levinneisyys
Havaijinmonarkkia tavataan kotoperäisenä Havaijin saarella. Laji on vähenemässä pääasiassa vieraslajien ja tautien takia, ja se on luokiteltu silmälläpidettäväksi.

## Lähteet
Tuomari

**Tuomari** on tuomioistuimen kokoonpanoon kuuluva henkilö, joka tuomioistuimen jäsenenä käsittelee ja ratkaisee sen käsiteltäviksi saatetut asiat. Tuomareiden toimintaa säännellään tuomioistuinlain III osassa.

## Katso myös
* Erotuomari
* Herastuomari
* Käräjätuomari

## Lähteet

## Aiheesta muualla

*
Rarotonganmonarkki

**Rarotonganmonarkki** (*Pomarea dimidiata*) on monarkkien heimoon kuuluva varpuslintu.

## Levinneisyys
Rarotonganmonarkkia tavataan kotoperäisenä Rarotongalla. Laji oli aikoinaan maailman harvinaisimpia lintuja, mutta onnistuneen suojelutyön ansiosta se on runsastunut viime vuosina. Runsastumisesta huolimatta lajin populaatio ja levinneisyysalue ovat hyvin pienet. Se on luokiteltu vaarantuneeksi.

## Lähteet
Hakuban mäkihyppystadion

**Hakuban mäkihyppystadion** () on kahden hyppyrimäen muodostama mäkihyppystadion Hakubassa Japanissa.

## Historia
Mäkihyppystadionin suunnittelu aloitettiin vuonna 1987 ja rakennustyöt aloitettiin heinäkuussa 1990. Avajaisia vietettiin marraskuussa 1992 ja seuraavana kesänä asennettiin alastulorinteisiin muovitukset. Mäkihyppystadion toimi yhtenä vuoden 1998 Naganon talviolympialaisten suorituspaikkana. Talviolympialaisten jälkeen siellä on järjestetty säännöllisesti kansainvälisiä kilpailuja. Muovitukset on uusittu vuonna 2002 ja suurmäkeen myös vuonna 2016, jolloin myös molempien hyppyrimäkien vauhtimäen ladut on uusittu.

Talviolympialaisissa 1998 suurmäen kilpailun voitti japanilainen Kazuyoshi Funaki, normaalimäen kilpailun suomalainen Jani Soininen ja suurmäen joukkuekilpailun Japani joukkueella Takanobu Okabe, Hiroya Saitō, Masahiko Harada ja Kazuyoshi Funaki

## Suurmäki
### Mäkiennätyksen kehittyminen
Virallisen mäkiennätyksen 137,0 metriä ovat hypänneet Takanobu Okabe ja Masahiko Harada, epävirallisen mäkiennätyksen 140,0 metriä on hypännyt Takanobu Okabe.

### Kesämäkiennätyksen kehittyminen (miehet)
Kesämäkiennätyksen 136,0 metriä ovat hypänneet Simon Ammann ja Ryōyū Kobayashi, epävirallisen kesämäkiennätyksen 137,5 metriä on hypännyt Klemens Murańka.

### Kesämäkiennätyksen kehittyminen (naiset)
Naisten kesämäkiennätyksen 130,0 metriä on hypännyt Sara Takanashi.

## Normaalimäki
### Mäkiennätyksen kehittyminen
Virallisen mäkiennätyksen 91,5 metriä on hypännyt Janne Ahonen, epävirallisen mäkiennätyksen 100,0 metriä ovat hypänneet Masaki Tomii ja Yoshihiko Osanai.

### Kesämäkiennätyksen kehittyminen
Kesämäkiennätyksen 99,5 metriä on hypännyt Yukiya Satō.

## Lähteet
*Olympic Ski Jumps skisprungschanzen.com 
*Certificate of Jumping Hill – 305/JPN fis-ski.com 
*Certificate of Jumping Hill – 306/JPN fis-ski.com 
*Results – Hakuba fis-ski.com 

### Viitteet
Roy Sommer

**Roy Sommer** (s.  5. huhtikuuta 1957 Oakland, Kalifornia, Yhdysvallat) on yhdysvaltalainen jääkiekkovalmentaja ja pelaajauransa lopettanut jääkiekkoilija. Hän pelasi sekä vasempana laitahyökkääjänä että keskushyökkääjänä. 

1970- ja 1980-luvuille sijoittuneen aktiiviuransa aikana Sommer pelasi kymmenen kautta ammattilaisjääkiekkoa pääasiassa AHL-, CHL- ja IHL-liigoissa. Sommer voitti Calder Cupin vuonna 1984 edustaessaan AHL-joukkue Maine Marinersia. Kaudella 1985–1986 hän voitti Muskegon Lumberjacksin riveissä IHL:n mestaruuden eli Turner Cupin. NHL-seura Toronto Maple Leafs varasi Sommerin vuoden 1977 , mutta koko urallaan Sommer pelasi ainoastaan kolme NHL-ottelua Edmonton Oilersissa kaudella 1980–1981. Hän teki maalin ensimmäisessä NHL-ottelussaan 28. tammikuuta 1981.

Sommer työskenteli San Jose Sharksin apulaisvalmentajana 1996–1998, kunnes siirtyi Sharksin American Hockey Leaguessa toimivan farmiseuran päävalmentajaksi. Sommerin valmentamia AHL-joukkueita ovat olleet Kentucky Thoroughblades (1998–2001), Cleveland Barons (2001–2006) sekä Worcester Sharks (2006–). Hän on johdattanut joukkueensa kolme kertaa divisioonamestaruuteen. Maaliskuussa 2014 Sommer valmensi 1257:nnen AHL-ottelunsa ja hänestä tuli näin eniten runkosarjaotteluita valmentanut henkilö AHL:n historiassa. Aiemmin ennätystä oli pitänyt hallussaan Frank Mathers.

Sommer on toiminut valmentajana myös rullakiekossa. Vuosina 1994–1996 hän valmensi San Jose Rhinos -rullakiekkojoukkuetta, joka voitti Roller Hockey International -liigan mestaruuden eli Murphy Cupin 1995. Lisäksi Sommer oli Yhdysvaltain maajoukkueen päävalmentaja IIHF:n järjestämissä rullakiekon maailmanmestaruuskilpailuissa vuosina 1996, 1997 ja 1998. Yhdysvaltain rullakiekkojoukkue voitti kultaa 1996 ja 1997 häviämättä yhtään ottelua ja saavutti hopeaa 1998.

## Lähteet
Marquesasinmonarkki

**Marquesasinmonarkki** (*Pomarea mendozae*) eli aiemmalta nimeltään **marquesasinvuorimonarkki** on monarkkien heimoon kuuluva varpuslintu. 

## Levinneisyys
Marquesasinmonarkkia tavataan nykyisin vain Marquesassaariin kuuluvalla Moho Tanin saarella. Aiemmin sitä tavattiin myös samaan saariryhmään kuuluvilla Hiva Oan ja Tahuatan saarilla. Sen elinympäristöä ovat vuoristometsät. Laji on luokiteltu erittäin uhanalaiseksi, koska sitä tavataan vain yhdellä hyvin pienellä saarella ja sen populaatio on hyvin pieni, mutta toisaalta vakaa. Lajia uhkaavat kissat ja lampaiden aiheuttamat elinympäristömuutokset.

## Lähteet
Uahukanmonarkki

**Uahukanmonarkki** (*Pomarea iphis*) eli aiemmalta nimeltään **marquesasinrantamonarkki** on monarkkien heimoon kuuluva varpuslintu. 

## Levinneisyys
Uahukanmonarkkia tavataan Marquesassaariin kuuluvalla Ua Hukan saarella. Vuonna 1998 lajin kannaksi arvioitiin 500–1&nbsp;250 yksilöä. Se on luokiteltu äärimmäisen uhanalaiseksi, koska sen asuinalue pienenee maanviljelyn, maastopalojen, laiduntamisen ja metsänhakkuiden takia. Uahukanmonarkin elinympäristöä ovat kosteat metsät ja pensaikot. Se syö hyönteisiä.

## Lähteet
Paolo Boselli

**Paolo Boselli** (8. kesäkuuta 1838 Savona, Piemonte – 10. maaliskuuta 1932 Rooma) oli italialainen poliitikko, joka toimi Italian pääministerinä 1916–1917.

## Elämäkerta
Boselli oli koulutukseltaan juristi. Hän oli finanssitieteen ensimmäinen professori Rooman yliopistossa. Hän oli edustajainkamarissa keskustaoikeiston edustajana vuosina 1870–1921 eli yli puolen vuosisadan ajan. Boselli oli opetusministerinä Francesco Crispin ensimmäisessä hallituksessa 1888–1891, valtiovarainministerinä Crispin toisessa hallituksessa 1893–1896 ja rahaministerinä Luigi Pellouxin hallituksessa 1899–1900. Viimeksi mainitussa tehtävässä hän uudisti Italian kansallispankin. Hän oli opetusministerinä myös Sidney Sonninon ensimmäisessä hallituksessa vuonna 1906.

Boselli kannatti Italian liittymistä ensimmäiseen maailmansotaan ja toukokuussa 1915 Itävalta-Unkarille annetun sodanjulistuksen yhteydessä hän piti edustajainkamarissa tärkeän puheen, jossa kannatti täysien valtuuksien antamista pääministeri Antonio Salandralle. Kun Salandran hallitus kaatui Trentossa kärsityn sotilaallisen tappion seurauksena kesäkuussa 1916, 78-vuotias Boselli nimitettiin uudeksi pääministeriksi ja hän kokosi laajapohjaisen kokoomushallituksen. Hänellä oli kuitenkin vaikeuksia saada eri ryhmien yhteistyö sujumaan. Bosellin hallitus julisti 28. elokuuta 1916 sodan myös Saksalle. Bosellin hallitus sai 25. lokakuuta 1917 epäluottamuslauseen, aivan sattumalta samanaikaisesti kun maa kärsi suuren tappion Caporetton taistelussa, ja hän erosi viisi päivää myöhemmin.

Boselli nimitettiin vuonna 1921 Italian senaattiin, jossa hän esiintyi Benito Mussolinin tukijana. Hän auttoi maaliskuussa 1929 Mussolinin hallitusta saamaan Italian ja Vatikaanin välejä koskeneen lateraanisopimuksen hyväksyttyä senaatissa. Boselli kuoli 93-vuotiaana Roomassa vuonna 1932. Hän oli pitkään kaikkein vanhimmaksi elänyt Italian pääministeri, kunnes Giulio Andreotti rikkoi ennätyksen vuonna 2012.

## Lähteet
David Savard

**David Savard** (s. 22. lokakuuta 1990 St. Hyacinthe, Quebec) on kanadanranskalainen jääkiekkopuolustaja, joka pelaa NHL-joukkue Montreal Canadiensissa. Hänet varasi  neljännellä kierroksella Columbus Blue Jackets. Hän on maailmanmestari vuodelta 2015.

## Peliura
Savard pelasi junioriliiga QMJHL:ssä neljä kautta, joukkueinaan Baie-Comeau Drakkar ja Moncton Wildcats, vuosina 2007–2010. Hänet palkittiin QMJHL:n parhaana puolustajana ja parhaan puolustavana puolustajana kaudella 2009–2010.

Kauden 2010–2011 hän vietti kokonaan Columbuksen yhteistyöjoukkue Springfield Falconsissa, tehden 44 pistettä (11 maalia 32 syöttöä) 72:ssa ottelussa. Hän oli kauden eniten pisteitä tehnyt puolustaja joukkueessaan, ja toiseksi eniten pisteitä tehnyt tulokaspuolustaja liigassa.

Seuraavat kaksi kautta Savard vietti pelaten osan kaudesta Springfieldissä, ja osan Columbuksessa. Ensimmäisen maalinsa NHL:ssä Savard iski Minnesota Wildia vastaan 7. helmikuuta 2012. Joulukuussa 2012, juuri ennen työsulun päättymistä, Savardin pelaamista hidasti vatsavamma. Hän kävi läpi leikkauksen, ja pelasi kivuista huolimatta neljässä ottelussa.

Kauden 2013–2014 Savard pelasi Columbuksen kokoonpanossa. Kauden päätteeksi 5. heinäkuuta 2014 Savard allekirjoitti kahden vuoden jatkosopimuksen Blue Jacketsin kanssa.

Huhtikuussa 2021 Blue Jackets kauppasi Savardin Tampa Bay Lightningiin vaihdossa ensimmäisen kierroksen varausvuoroon vuoden 2021 varaustilaisuudessa ja kolmannen kierroksen varausvuoroon vuoden 2022 varaustilaisuudessa.

Heinäkuussa 2021 Savard teki vapaana agenttina Montreal Canadiensin kanssa nelivuotisen ja yhteensä 14 miljoonan dollarin arvoisen sopimuksen.

## Maajoukkueura

Savard kuului Kanadan joukkueeseen, joka voitti maailmanmestaruuden Tšekissä 2015. Hän antoi turnauksessa neljä maalisyöttöä.

## Tilastot

## Lähteet
Adrián Menéndez

**Adrián Menéndez-Maceiras** (s. 28. lokakuuta 1985 Marbella) on espanjalainen tennispelaaja. Parhaimmillaan hän on ollut kaksinpelissä ATP-listan sijalla 169 lokakuussa 2012.

## Lähteet

## Aiheesta muualla

*
*
Akira Lenting

**Akira Lenting** (; s. 11. elokuuta 1990 Nagano) on japanilainen maastohiihtäjä, joka edustaa itse perustamaansa Team Akira -seuraa.

Maastohiihdon maailmancupissa Lenting kilpaili ensimmäisen kerran Jällivaarassa marraskuussa 2010. Ensimmäiset maailmancupin pisteensä hän saavutti Toblachin 15 kilometrin perinteisen hiihtotavan kilpailussa helmikuussa 2014 oltuaan 29:s. Val di Fiemmen MM-kilpailuissa 2013 Lenting sijoittui Japanin viestijoukkueen mukana kahdeksanneksi. 30 kilometrin yhdistelmäkilpailussa hän oli 44:s.

## Lähteet
West Island

**West Island** on Australian hallinnassa olevien Kookos­saarten suurin saari. Se on pituudeltaan 10 kilometriä. Vuonna 2011 West islandilla asui 133 saarten noin 550 asukkaasta.

Saarella olevaa asutuskeskusta voidaan myös pitää Kookossaarten epä­virallisena pää­kaupunkina. Kookossaaret on maailman toiseksi pienin autonominen hallinto­alue.

Kookossaarten kolmesta ravintolasta kaksi sijaitsee West Islandilla.

## Lähteet

## Aiheesta muualla
* West Island, capital city of Cocos Keeling Islands  Visit Capital City
Francesco Saverio Nitti

**Francesco Saverio Nitti** (19. heinäkuuta 1868 Melfi – 20. helmikuuta 1953 Rooma) oli italialainen poliitikko, joka toimi Italian pääministerinä ensimmäisen maailmansodan jälkeen 1919–1920.

Nitti toimi alun perin lehtimiehenä ja taloustieteen professorina Napolin yliopistossa, kunnes hänet valittiin vuonna 1904 Italian edustajakamariin liberaalien edustajana. Hän toimi maatalous-, teollisuus- ja kaupaministerinä Giovanni Giolittin hallituksessa vuosina 1911–1914, missä ominaisuudessa hän kansallisti vakuutustoimen. Lokakuusta 1917 tammikuuhun 1919 hän oli rahaministerinä Vittorio Emanuele Orlandon hallituksessa. Orlandon erottua kesäkuussa 1919 Nittistä tuli pää- ja sisäministeri. Italia oli tuolloin keskellä sota-ajasta aiheutunutta taloudellista kriisiä ja samalla mukana Versaillesin rauhanneuvotteluihin liittyneessä aluekiistassa muiden voittajavaltioiden kanssa. Nittin hallitus ei saanut palautettua Italiaan sisäistä järjestystä eikä useista yrityksistään huolimatta löytämään ulkovaltojen kanssa tyydyttävää kompromissia Fiumen kysymyksestä, mikä alensi hallituksen suosiota. Hallitus muutti elokuussa 1919 vaalilakia siten, että parlamenttivaaleissa siirryttiin suhteellisen vaalitapaan, mikä vain vahvisti oppositiossa olleita sosialisteja. Erityisesti harmeja aiheuttivat teollisuustyöläisten laajat lakot sekä uuden fasistipuolueen aiheuttamat järjestyshäiriöt. Nitti erosi lopulta 9. kesäkuuta 1920.

Nitti oli vielä parlamentin jäsenenä 1921–1924, mutta jäi syrjään politiikasta fasistien kiristäessä otettaan vallasta. Myöhemmin hän asui vuosia maanpaossa Ranskassa ja omistautui kirjoittamiselle. Saksalaiset vangitsivat Nittin toisen maailmansodan aikana elokuussa 1943 ja internoivat hänet Itävaltaan, mistä hän vapautui sodan päätyttyä. Hänet valittiin Italian senaattiin vuonna 1948.

## Lähteet
Joni Herrala

**Joni Samuli Herrala** (s. 26. syyskuuta 1994 Helsinki) on suomalainen koripalloilija. Hän on pelannut urallaan kymmeniä nuorten maaotteluita.

## Ura
Herralan kasvattajaseura on Torpan Pojat, jonka paidassa hän debytoi Korisliigassa kaudella 2009–2010. Hän pelasi kauden aikana yhden liigaottelun, jossa hänestä tuli senhetkinen nuorin Korisliigassa pisteitä tehnyt pelaaja. Pääasiassa hän pelasi kauden seuran juniorijoukkueissa, joissa hän voitti samana kautena B-nuorten Suomen-mestaruuden. Vuosina 2010–2012 Herrala pelasi myös I-divisioonaa Torpan Poikien kehitysjoukkueissa.

Kaudella 2012–2013 Herrala pelasi I-divisioonaa HBA-Märskyn joukkueessa, josta hän siirtyi kesken kauden Tapiolan Honkaan. Lisäksi hän edusti kauden aikana Hongan juniorijoukkueita, joissa hän voitti kauden päätteeksi A-nuorten Suomen-mestaruuden. Heinäkuussa 2015 Herrala siirtyi BC Nokiaan. Herralalle ei tarjottu jatkosopimusta kauden jälkeen, mutta hän sai tarjouksia muilta seuroilta. Kesäkuussa 2016 hän siirtyi KTP:hen.

Valmentaja Ray Ailuksen mukaan Herrala on eritoten pelintekijän pelipaikalla pelaava nopeajalkainen ja hyvin puolustava pelaaja.

## Lähteet
* Joni Herrala Suomen Koripalloliitto

### Viitteet
Bulgarian–Bysantin sota (889–897)

**Bulgarian–Bysantin sota (889–897)** käytiin keisari Leo VI:n ollessa Bysantin valtaistuimella. Sota päätti pitkähkön rauhan kauden, joka oli alkanut Bulgarian kääntymisestä krstinuskoon ja Bysantin kirkon alaisuuteen vuonna 864. Sodan aloitti Bulgarian tsaari Simeon noustuaan valtaistuimelle 889. Hänen tarkoituksenaan oli laajentaa Bulgariaa etelään.

Leo VI:n hallituskauden aikana Bysantti kävi useita sotia myös muslimeja vastaan. Kun Bysantti joutui vuodesta 889 yhtä aikaa sotimaan molempia vihollisiaan vastaan, joutui Leo VI ostamaan liittolaisekseen unkarilaiset, jotka olivat juuri siirtymässä kohti Tonavaa. Keisarin palkkaamina he hyökkäsivät bulgaarien kimppuun pohjoispuolelta. Simeon puolestaan liittoutui unkarilaisia seuranneen petsenegi-heimon kanssa. Sota päättyi vuonna 896 Bulgarian voittoon: unkarilaiset väistivät Pannoniaan ja Simeon sai Bysantilta vuoden 897 rauhansopimuksessa lupauksen vuosittaisista lahjamaksuista Bulgarialle..

## Lähteet
Brunete

**Brunete** on kunta Espanjassa Madridin itsehallintoalueella. Se sijaitsee Madridista länteen, ja kunnan pinta-ala on 48,94 neliökilometriä. Vuoden 2016 alussa asukasluku oli 10 374. 

## Lähteet

## Aiheesta muualla

*Kotisivut
Alex Zingerle

**Alex Zingerle** (s. 17. elokuuta 1992) on italialainen alppihiihtäjä, joka edustaa Ski Club ladinia -seuraa.

Nuorten MM-kilpailuissa 2013 Zingerle sijoittui suurpujottelussa hopealle. Alppihiihdon maailmancupissa hän kilpaili ensimmäisen kerran Alta Badian suurpujottelussa joulukuussa 2012. Maailmancupin pisteille hän sijoittui ensimmäisen kerran Val d’Isèressä joulukuussa 2013 oltuaan suurpujottelussa 18:s. Se on myös toistaiseksi hänen paras sijoituksensa maailmancupissa.

## Lähteet
Alex Kershaw

**Alex Kershaw** (s. 1966 York, Englanti) on brittiläissyntyinen, vuonna 1994 Yhdysvaltoihin muuttanut tietokirjailija ja toimittaja. Hän on kirjoittanut urallaan *[[The Guardian]]*-, *[[The Independent]]*- ja *[[The Sunday Times]]* -lehdille. Kershaw’n tietokirjat ovat käsitelleet erityisesti toista maailmansotaa, ja lisäksi hän on kirjoittanut elämäkerrat Jack Londonin ja Robert Capasta.

## Suomennettuja teoksia
**Sotaa ja samppanjaa – Robert Capan elämä*, 2002 (Blood and Champagne – The Life and Times of Robert Capa). Suomentanut Jaana Iso-Markku. Otava, Helsinki 2003.
**Vieraalla taivaalla*, 2006 (The few – the American "knights of the air" who risked everything to fight in the Battle of Britain). Suomentanut Jaana Iso-Markku. Otava, Helsinki 2007.
**Dachaun vapauttaja – pitkä marssi Sisilian maihinnoususta keskitysleirin porteille*, 2012 (The Liberator). Suomentanut Simo Liikanen. Gummerus, Helsinki 2013.

## Lähteet
Pasažieru vilciens

**Pasažieru vilciens** on latvialainen rautatieyhtiö, joka hoitaa Latvian sisäistä henkilöliikennettä. Se perustettiin syksyllä 2001 Latvijas dzelzceļš -yhtiön tytäryhtiöksi emoyhtiön aiemmista henkilöliikenteestä vastanneesta osasta  “Elektrovilciens” ja “Dīzeļvilciens” (sähkö- ja dieseljunakalusto). Lokakuusta 2008 lähtien Pasažieru vilciens on ollut itsenäinen valtionyhtiö.

Vuonna 2015 yhtiön uutisoitiin uusivan vaunukalustoaan 

## Lähteet

## Aiheesta muualla
Pepi (sarjakuvahahmo)

**Pepi** (, Suomessa joskus myös **Hulivili**) on Disneyn sarjakuvamaailmassa esiintyvä koiranpentu. Pepi on Kaunottaren ja Kulkurin poika. Pepi on luonteeltaan melkoisen villi, ja joissakin tarinoissa hän haluaa esiintyä sankarina. Pepi syntyi sisartensa Missi, Sissi ja Ninni kanssa vuoden 1955 elokuvan *Kaunotar ja Kulkuri* loppupuolella. Koirissa on se epäloogisuus, että eri rotuisten vanhempien pennut ovat puhdasrotuisia: Pepin sisaret ovat rodultaan cockerspanieleja niin kuin Kaunotar, kun taas Pepi on isänsä Kulkurin tapaan snautseri. Pepi on uutena päähenkilönä elokuvan jatko-osassa *[[Kaunotar ja Kulkuri II – Pepin seikkailut]]* vuonna 2001. Pepin ystäviin kuuluu raisu tyttökoira Enkeli, joka haaveili perheestä ja löytääkin uuden kodin Pepin perheen luota. 

Pepi-sanomalehtistrippi alkoi ilmestyä vain neljä kuukautta elokuvan ensi-illan jälkeen lokakuussa 1955. Kyseistä jatkuvajuonista sarjaa tekivät käsikirjoittajana Ward Greene ja piirtäjänä Dick Moores. Vuoden päästä sarjakuva muuttui vitsisarjaksi, kun tekijätiimi vaihtui: uusina tekijöinä toimivat muun muassa Bill Wright ja Roger Armstrong. Pisimpään tekijänä toimi Manuel Gonzales, joka tussasi sanomalehtisarjaa vuosina 1956-1981. Stripin tekeminen loppui vuonna 1988.

Ensimmäistä Pepin omaa sarjakuvalehteä *Scamp* julkaisi Dell-kustantamo vuosina 1956-1961 ja suurimman osan sen sarjoista piirsi Al Hubbard. Gold Key -kustantamo jatkoi lehden julkaisua 45 numeron verran vuosina 1967-1979, jonka jälkeen Pepiä on piirrättänyt lähinnä tanskalainen Egmont. Suomessa Pepi-sarjakuvia on ilmestynyt *[[Aku Ankka (lehti)|Aku Ankka]]*- ja ''Nalle Puh -lehdissä.

Pepin englanninkielisenä äänenä on näyttelijä Scott Wolf ja suomenkielisenä Antti L. J. Pääkkönen.

## Lähteet
Taste of Death

**Taste of Death** on suomalaisen heavy metal -yhtye Hiroshiman ensimmäinen ja viimeiseksi jäänyt studioalbumi. Se julkaistiin vuonna 1984 levymerkillä Kräk!.

## Kappaleet
#
#
#
#
#
#
#
#
#
#

## Kokoonpano
* Tony Hanover – laulu
* Hero O'Hara – kitara, laulu
* Luke Powerhand – kitara, laulu
* Jake Killer – bassokitara, laulu
* Quick – rummut
* John Saga – kosketinsoitin

### Muut tekijät
* Albert Järvinen – kitara (kappale 4)
* Zepp Johanson – äänittäjä
* Jimi Sumén – uudelleenmiksaus

## Aiheesta muualla
* Taste of Death discogs.com -sivustolla
Agustín Velotti

**Agustín Velotti** (s. 24. toukokuuta 1992 Larroque) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 168 syyskuussa 2013.

Velotti voitti poikien kaksinpeliturnauksen Ranskan avoimissa 2010.

## Lähteet

## Aiheesta muualla
*
*
Äiti Venäjä

**Äiti Venäjä** on Venäjän kansallishenkilöitymä.

Hahmo esiintyi Venäjällä vuodesta 1892 alkaen kruunattuna seteleissä, jolloin hänet samastettiin keisarilliseen valtaan. Seuraavien kahden vuosikymmenen aikana hahmo sai kansaan viittaavan merkityksen, mikä erotti hänet tsaarista ja valtiovallasta. Hänet kuvattiin radikaalissa poliittisessa lehdistössä kauniina ja sorjana kansallispukuisena naisena, joka edusti kansan sortoa ja taistelua.

Volgogradiin pystytettiin neuvostoaikana vuonna 1960 Äiti Venäjää esittävä jättimäinen pronssiveistos *[[Äiti synnyinmaa]]*.

Äiti Venäjän käyttö Venäjän kansallissymbolina ei ole levinnyt Venäjän ulkopuolelle, vaan ulkomailla Venäjä kuvataan usein karhuna.

## Lähteet
Kathy Batesin filmografia ja teatteriesiintymiset

Tämä on **[[Kathy Bates]]in** filmografia ja teatteriesiintymiset.

## Elokuvat

## Televisioelokuvat

## Lyhytelokuvat

## Televisiosarjat

## Teatteri

### Näytelmäroolit

### Muita esiintymisiä

## Tekijänä

## Katso myös

* Luettelo Kathy Batesin saamista palkinnoista ja ehdokkuuksista

## Aiheesta muualla

### Elokuva ja televisio

* 
* 
* 
* Kathy Bates Yhdysvaltain elokuvainstituutin katalogissa. 

### Teatteri

* Kathy Bates Internet Broadway Databasessa. 
* Kathy Bates Internet Off-Broadway Databasessa. 
* Kathy Bates About the Artists -sivustolla. 
* Kathy Bates Film Referencessä.
Paineaaltoahdin

**Paineaaltoahdin** on polttomoottorikäyttöön soveltuva imuilman ahdin. Alun perin se kehitettiin suihkumoottoreissa käytettäväksi. Paineaaltoahdin on pakokaasuahdin, kuten turboahdinkin, mutta paineaaltoahtimessa roottorin akseli ei siirrä ilman ahtamisessa tarvittavaa tehoa. Pakosarjasta tulevan pakokaasun jäännöspaine työntää pakokaasun ahtimen pyörivään roottoriin ja työntää imuilmaa, joka siirtyy ahdettuna imusarjaan. Matalapaineinen saapuva imuilma työntää pakokaasun roottorista pakoputkeen. Dieselmoottorin tapauksessa ahtimen roottorin pyörimisnopeus voi olla vakiosuhteessa moottorin kampiakselin pyörimisnopeuteen, jolloin yksinkertainen hihnavälitys riittää. Dieselmoottori toimii ilmaylijäämällä, joten vähäisestä pakokaasun sekoittumisesta imuilmaan ei ole merkittävää haittaa. Paineaaltoahtimen onkin katsottu sopivan hyvin dieselmoottorissa käytettäväksi. Ottomoottorin tapauksessa tilanne on toinen ja ahtimen roottorin pyörimisnopeutta on ohjattava tarkemmin. Paineaaltoahtimen pyörintänopeuden optimi riippuu muistakin tekijöistä kuin moottorin käyntinopeudesta, ja moottorin pakosarjasta ahtimelle saapuvan kaasun paine on näistä tärkein. Roottoria voidaan pyörittää sähkömoottorilla tai variaattorilla, jotta ahtimen roottorin nopeus saadaan optimoitua kulloisenkin kuormitustilanteen ja moottorin nopeuden mukaan. Moottori sammuu, jos paineaaltoahtimen roottori jostain syystä pysähtyy. Paineaaltoahtimilla on huomattavia käyttömahdollisuuksia turboahtimien ohella ajoneuvojen moottoreiden tehostamisessa ja pienentämisessä.
## Käyttökohteita
* Mazda 626 2.0 D Comprex
* SmILE (Greenpeacen Renault Twingosta muunnettu henkilöauto)
* Ferrari 126 CX F1 1981 (testattiin, ei käytetty kilpailuissa)
* Mercedes-Benz Unimog U407 / U417 maastoajoneuvo
* Opel Senator 1985, Irmscherin pienenä määränä valmistama erikoismalli
* Valmet 1203 Comprex traktori

## Lähteet
* 
* 
* 
* 

### Viitteet
Star Arcade

**Star Arcade** on sosiaalisia mobiilivideopelejä valmistava suomalainen yritys, jonka Harri Myllylä ja Jonne Castrén perustivat vuonna 2010 Jyväskylässä. Yritys valmistaa pelejä useille alustoille, kuten iOS, Android, Windows Phone, Symbian, S40, Meego, Maemo, BB10 ja Bada. Tämän lisäksi Star Arcaden pelejä voi pelata myös Facebookissa. Kaikki pelit toimivat  freemium-mallilla, eli ne ovat pelattavissa ilmaiseksi, mutta käyttäjillä on mahdollisuus tehdä pelin sisäisiä ostoja saadakseen parempia ominaisuuksia, tasopäivityksiä ja virtuaalihyödykkeitä. 

## Yrityksen toiminta-ajatus
Yrityksellä on tarkoituksena tavoittaa peleillään "seuraavat miljardi pelaajaa" kohdistamalla niitä kehittyville markkinoille, kuten Etelä-Amerikkaan, Afrikkaan, Kaakkois-Aasiaan ja Intiaan. Noin puoli vuotta yrityksen ensimmäisten julkaisujen jälkeen yrityksen pelit olivat saavuttaneet yhteensä 5 miljoonaa latausta 180 maassa ympäri maailman. Star Arcadesta tuli 28. marraskuuta 2011 maailman ensimmäinen peliyritys, joka tuotti ja julkaisi Facebook-to-mobile -moninpeli *Diamonds Capturen*. Siitä lähtien kaikki Star Arcaden pelit ovat mukailleet *Diamonds Capturelle* ominaista reaaliaikaista järjestelmäriippumatonta moninpelaajapelaamista  Käyttäjät voivat siis pelata toisiaan vastaan sijainnistaan ja pelialustastaan riippumatta.  

## Menestys
Star Arcade on saanut useita tunnustuksia pelialalta. Helmikuussa 2012 yritys sijoittui toiseksi Mobile Application Week Helsinki -tapahtumassa. Saman vuoden lokakuussa Star Arcade oli ehdolla "Best Growth Stage Start-Up"-kategoriassa G Start-Up palkintojenjakotilaisuudessa Global Mobile Internet -konferenssissa.
Samaan aikaan yritys oli valittu ehdolle myös Mobile Entertainment Magazine -palkintojenjakotilaisuuden "Best Social Game Provider" -kategoriaan. Maaliskuussa 2013 yritys oli yksi Red Herring's Top 100 Eurooppapalkinnon finalisteista. 

## Julkaistut pelit
Star Arcade tukee tällä hetkellä kahdeksaa kaikista julkaisemistaan peleistä.

## Lähteet

## Aiheesta muualla
* Virallinen sivusto .
Siversovin kanava

**Siversovin kanava** () on purjehduskelpoinen kanava Novgorodissa. Se on olennainen osa *[[Vyšni Volotšokin vesitie]]tä*, joka yhdistää Itämeren vesitiet Kaspianmeren  vesiteihin.  Se on muinaisen viikinkien Volgan reitin perillinen. Nykyään Vyšni Volotšokin vesitietä tärkeämpi väylä on Volgan–Itämeren vesitie.

Siversovin kanava yhdistää Mustajoen ja Olhavanjoen. Se lyhentää matkaa, ohittaa Ilmajärven sekä Mustajoen matalan alajuoksun.  Siversovin kanava on rakennettu Novgorodin kuvernöörin Jakov Siversin käskystä vuosina 1798–1803. Kuvernöörin projekti onnistui niin hyvin, että Venäjän keisari Aleksanteri I nimesi kanavan hänen kunniakseen.

Siversovin kanavan alkupää on Rurikinlinnassa Olhavanjoen oikealla rannalla ja loppupää on Mustajoen suistosta ylävirtaan.  Kanavan rakennusvaiheessa sen pituus oli 8,5 km, leveys 20 m ja syvyys Ilmajärven pinnasta 0,7 metriä. Kanava rakennettiin suoalueelle, johon yhtyi 2 järveä ja 2 virtaa, minkä vuoksi se rupesi liettymään hyvin nopeasti ja muuttui purjehduskelvottomaksi. 

Nykyisen kanavan pituus on noin 10 kilometriä. Sen syvyys on 2,4-2,5 metriä. Purjehduskelpoinen osuus on mitattu Mustajoen yhtymäkohdasta kanavaan eikä joen suistosta. Kanava on jo vanha, mutta yhä edelleen se on osa Luoteis-Venäjän vesiteitäja luokiteltu ”Venäjän vesireitit-2002”-luetteloon. Kanavassa on kielletty pienveneiden liikkuminen, jos näkyvyys on alle 1 km. 

Siversovin kanavan rakentaminen vaikutti myös Pienen Olhavanjoen virtaukseen. Kanavan alkupää on rakennettu juuri siihen kohtaan, jossa Pieni Olhavanjoki laski Olhavanjokeen. 

## Lähteet
* Aleksanteri Nevski
* Venäjän diplomaatit
*  Venäjän sisävesireitit  
### Viitteet

## Aiheesta muualla
*  Vyšni Volotšokin vesitie
*  Rurikinlinna
Personalismi

**Personalismi** on filosofinen ajatusmalli, joka kuvaa ihmisen persoonan ainutlaatuisuutta luonnossa, etenkin verrattuna eläimiin. Tärkeää personalismille on, että ihmiset eivät ole abstrakteja yksilöitä vaan yhtä aikaa yhteisöllisiä ja yksilöllisiä persoonia. Personalismi pitää persoonallisuutta korkeimpana arvona ja avaimena todellisuuden määrittämiseen. Kuitenkaan ei ole yhtä tietynlaista yleistä personalismia, vaan se mikä personalismiksi koetaan vaihtelee eri puolella maailmaa. Osa personalisteista on idealisteja, jotka uskovat, että tietoisuus määrittää todellisuuden.

## Lähteet
Paha demoni

**Paha demoni** (; suomennettu myös ”mahtava paha henki”) on ihmistä harhaanjohtava hypoteettinen olento, jota filosofi René Descartes käytti ajatuskokeena teoksessaan *[[Mietiskelyjä ensimmäisestä filosofiasta]]* (1641) osoittaakseen, että lähes kaiken tiedon luotettavuutta voidaan perustellusti epäillä. Ajatuksen modernimpi variantti on aivot altaassa -ajatuskoe, ja tämän tyyppistä ajattelua, jossa havaintomaailman epäillään voivan olla kokonaisuudessaan harhaanjohtava, kutsutaan kartesiolaiseksi skeptismiksi.

Ajatus ihmistä harhauttavasta demonista esiintyy *Mietiskelyjä ensimmäisestä filosofiasta* -teoksen ensimmäisessä mietiskelyssä. Descartes on ensin esittänyt niin sanotun uniargumentin, jonka mukaan kaikkia aisteilla ulkoisesta maailmasta saatavia tietoja voidaan epäillä, sillä ne voisivat olla vain unenkaltaista hallusinaatiota ihmisten sitä tietämättä. Toisaalta tämä ei päde esimerkiksi matemaattisiin totuuksiin, sillä ne ovat riippumattomia aistihavainnoista ja siis totta unessakin. Niinpä Descartes nostaa seuraavaksi esiin mahdollisuuden, että ihmisen luonut Jumala on voinut antaa hänelle vääristyneen päättelykyvyn. Tämä niin sanottu ”pettävä Jumala” -oletus pakottaisi epäilemään kaikkia rationaalisia totuuksia. Koska Descartes ei kuitenkaan ole halukas uskomaan, että Jumala voisi olla muuta kuin hyvä, hän esittää vaihtoehtoisen selityksen, jonka mukaan ”*jokin äärimmäisen mahtava ja viekas paha henki on käyttänyt kaiken tarmonsa pettääkseen minua*”. Näin Descartes osoittaa, että lähes kaikki tieto on periaatteessa mahdollista asettaa epäilyksen alaiseksi. Descartesin mainitsema ”mahtava paha henki” on oletettu vain metodiseksi apuvälineeksi, eikä Descartes luultavasti tarkoittanut sen olemassaolon olevan vakavasti otettava mahdollisuus.

Teoksensa toisessa mietiskelyssä Descartes etenee kuuluisaan päätelmäänsä, jonka mukaan hänen epäilynsä ja ajattelunsa kuitenkin väistämättä todistaa, että vaikka kaikki muu voikin olla harhaa, ainakin hän itse on väistämättä olemassa: ”Ajattelen, siis olen” (*Cogito, ergo sum*). Hän viittaa myös tässä yhteydessä demonihypoteesiin toteamalla, että jos onkin ”*joku pettäjä, äärimmäisen mahtava ja ovela, joka aina varta vasten pettää minua*”, niin silloin myös on oltava olemassa se ”minä”, jota petetään.

Descartes esittää uniargumentin ja ”Ajattelen, siis olen” -johtopäätöksen myös aiemmassa teoksessaan *[[Metodin esitys]]*, mutta siinä hän ei vielä puhu pahasta demonista.

## Lähteet

## Kirjallisuutta
*Bertrand Russell: *Länsimaisen filosofian historia 2*. WSOY 1992.
Pragmaattinen totuusteoria

**Pragmaattinen totuusteoria** tarkoittaa karkeasti käytännöllistä totuusteoriaa. Sen mukaan käsitys on tosi, jos se on hyödyllinen. Käsitteen kehitteli amerikkalainen pragmatisti C. S. Peirce (1839–1914), kuitenkin kuuluisimman määritelmän pragmaattiselle totuusteorialle loi William James (1842–1910). Pragmaattisen totuusteorian mukaan emme voi pitää mitään teoriaa totena, ellei sen toimivuutta ja hyödyllisyyttä todisteta. Teorian mukaan totuuden voi siis määritellä käyttökelpoisuudeksi.

Esimerkkinä voidaan kysyä, mitä merkitsee energian vakiona säilymisen laki? Kysymykseen voidaan vastata, jos ymmärretään miten tutkijat soveltavat sitä käytäntöön.

## Kritiikkiä

Bertrand Russellin mukaan pragmatismi sekoittaa totuuden indikaattorin ja totuuden merkityksen. Indikaattorin määrittelyssä ja tarkoituksen määrittelyssä on ero. Esimerkiksi, kun katuvalot syttyvät illalla, niin se on merkki siitä, että ilta on tulossa. Olisi kuitenkin ilmiselvästi väärin sanoa, että "ilta" tarkoittaa sitä aikaa kun katuvalot syttyvät.

## Lähteet

*Gunnar Aspelin: *Ajatuksen tiet*; yleinen filosofian historia 27.3.2014
*http://edu.kuopio.fi/aikuislukio/kurssit/filosofia/filosofia1.htm  27.3.2014
Eero Aaltonen

**Eero Aaltonen** (s. 12. joulukuuta 1990) on suomalainen koripalloilija. Aaltonen on Eemeli Hollon lisäksi ainoa useammalla kuin yhdellä kaudella kasvattajaseuraansa Loimaan Korikonkareita miesten pääsarjatasolla edustanut pelaaja. Hän pelasi urallaan myös VTB-liigassa ja miesten I-divisioonassa. Aaltonen voitti Loimaalla Suomen mestaruudet vuosina 2012 ja 2013, SM-hopeaa vuonna 2015 ja Suomen cupin hopeaa vuonna 2013.

## Ura

Aaltosen kasvattajaseura oli Loimaan Korikonkarit, jonka edustusjoukkueessa hän debytoi I-divisioonassa kaudella 2008–2009. Hän oli mukana nostamassa seuraa Korisliigaan kaudella 2010–2011, minkä päätteeksi hän jatkoi uraansa Nilan Bisonsissa, joka jatkoi Korikonkareiden lisenssillä Korisliigassa.

Aaltonen pelasi kauden 2011–2012 pääasissa Bisonsin joukkueessa, mutta hän edusti myös Oulun NMKY:ta kolmen ottelun ajan I-divisioonassa. Bisonsissa hän voitti Suomen mestaruuden vuosina 2012 ja 2013. Kaudeksi 2013–2014 Aaltonen siirtyi Namika Lappeenrantaan. Kaudella 2014–2015 Aaltonen edusti Bisons Loimaata. Hän loukkaantui talvella Lapua-ottelussa ja oli loukkaantunut loppukauden ajan. Hän teki vuoden mittaisen jatkosopimuksen Loimaalle heinäkuussa 2015.

Bisonsin Korisliiga-kauden päätyttyä huhtikuussa 2016 puolivälierätappioihin Tampereen Pyrinnölle Aaltonen ilmoitti päättävänsä huipputason pelaajauransa Bisonsin viimeisten VTB-liigaottelujen jälkeen. Hän suunnitteli aloittavansa opinnot. Syyskuussa 2016 Aaltonen palasi ainakin yhdeksi kaudeksi koripallon pariin tehtyään pelaajasopimuksen M1DB:ssä pelanneen Ura Basketin kanssa.

## Saavutukset
* Suomen mestaruus 2012 ja 2013
** SM-hopeaa 2015
* Suomen cupin hopeaa 2013

## Lähteet
* Eero Aaltonen Suomen Koripalloliitto
* Profiili VTB-liiga 

### Viitteet
Kari-Pekka Friman

**Kari-Pekka Friman** (s. 5. lokakuuta 1966 Turku) on suomalainen entinen jääkiekkopuolustaja. Hän pelasi urallaan SM-liigassa yhteensä 454 runkosarjaottelua tehopistein 28+64=92 ja keräten 118 jäähyminuuttia, 65 playoff-ottelua tehopistein 3+6=9 ja keräten neljä jäähyminuuttia sekä 11 liigakarsintaottelua tehden yhden syöttöpisteen ja keräten kuusi jäähyminuuttia. Friman pelasi urallaan myös yhden kauden Ranskassa.

## Ura
### Seuraura
Friman oli Turun Palloseuran kasvatti. Hän debytoi seuran SM-liigajoukkueessa kaudella 1984–1985, jolloin Friman teki 33 runkosarjaottelussa tehot 5+3=8 sekä kymmenessä playoff-ottelussa tehot 2+2=4. Hän jakoi lukemalla +18 TPS:n sisäisen tehotilaston voiton Jouko Narvanmaan kanssa ja voitti kauden päätteeksi SM-hopeaa. Neljän SM-liigakauden jälkeen Friman siirtyi kaudeksi 1988–1989 I-divisioonajoukkue TuToon, jonka tehokkain puolustaja hän oli tehoilla 17+24=41. Friman sijoittui koko sarjan puolustajien pistepörssissä neljänneksi.

Kaudella 1989–1990 Friman jatkoi uraansa SM-liigassa Rauman Lukon riveissä ja teki siellä ensimmäisellä kaudellaan liigan yhden kauden piste-ennätyksensä tehoilla 3+12=15. Viidennen Lukko-kautensa 1993–1994 päätteeksi hän voitti SM-pronssia. Kauden 1995–1996 Friman pelasi TuTossa, joka putosi kuitenkin kauden päätteeksi SM-liigasta I-divisioonaan. Friman jatkoi kaudella 1996–1997 uraansa kuitenkin Ranskan pääsarjan HC Amiensissa. Hän lopetti pelaajauransa kevääseen 1997.

Friman toimi uransa jälkeen mm. TPS:n C-nuorten joukkueenjohtajana kaudella 2011–2012.

### Maajoukkueura
Friman pelasi alle 20-vuotiaiden MM-kilpailuissa vuosina 1985 ja 1986 sekä alle 18-vuotiaiden EM-kilpailuissa vuonna 1984, jolloin hänet valittiin turnauksen tähdistökentälliseen. Friman pelasi myös kaksi A-maaottelua tehopistein 1+1=2 kaudella 1993–1994.

## Muuta
Frimanin pojista Niklas on jääkiekon olympiavoittaja ja Matias on pelannut jääkiekkoa TPS:n A-nuorissa.

## Tilastot

## Lähteet
*
*

### Viitteet
Aivomyrskykone

**Aivomyrskykone** on Daniel Dennettin ajatuskoe, jonka mukaan ei ole mahdollista yhdistää kahta mieltä niin, että heidän visuaaliset kokemuksensa tai kvaliansa olisivat verrattavissa toisiinsa. Tämä ei olisi mahdollista Dennettin mukaan edes täydellistä teknologiaa käyttämällä. Se perustuu laitteeseen, joka on kuvailtu elokuvassa *[[Brainstorm]]*, jossa henkilön visuaalinen kokemus syötetään toisen mieleen käyttämällä tätä laitetta. Dennett on tehnyt kirjan *[[Quining Qualia]]*, jossa hän kertoo ajatuksistaan aivomyrskykoneesta.

## Lähteet
*
Sune

**Sune** on skandinaavinen miehen etunimi, joka on aikoinaan esiintynyt myös muodossa *Sone*.Se on johdannainen vanharuotsinkielisestä *poikaa* tarkoittavasta sanasta *sun*.

Nimi on jo keski­ajalla ollut käytössä myös Suomessa, varsinkin Savossa ja Pohjois-Pohjanmaalla. Siihen perustuvat myös eräät paikan­nimet kuten Suni tai Sunila. Digi- ja väestötietoviraston tietojen mukaan Sune-nimisiä miehiä on Suomessa ollut 1800-luvun lopulta maaliskuuhun 2026 mennessä 722.
 
Sunen nimipäivä on suomenruotsalaisen kalenterin mukaan 28. maaliskuuta.

## Tunnettuja Sune-nimisiä

* Sune Andersson (1921–2002), ruotsalainen jalkapalloilija
* Sune K. Bergström (1916–2004), ruotsalainen biokemisti, Nobelin lääketieteen palkinnon saaja
* Sune Birger Johan af Björkesten (1825–1897), suomalainen senaattori ja hovioikeudenneuvos
* Sune Carlsson (1892–1966), suomalainen säveltäjä ja urkuri
* Sune Eriksson (s. 1939), ahvenanmaalainen poliitikko
* Sune Jungar (s. 1936), suomalainen historioitsija ja poliitikko
* Sune Maconi (1885–1928), suomalainen arkkitehti ja Savonlinnan museon intendentti
* Sune Malmström (1897–1961), ruotsalainen tennispelaaja
* Sune Wretling (1939–2007), ruotsalainen jääkiekkoilija

## Lähteet
Ankka-jänis

**Ankka-jänis** on kaksitulkintainen kuva. Kuvan voi tulkita joko ankaksi tai jänikseksi, mutta ei molemmiksi yhtä aikaa.

## Historia

Kuva ilmestyi ensimmäisen kerran saksalaisessa huumorillisessa aikakauslehdessä Fliegende Blätter (23. lokakuuta 1892). Itävaltalais-englantilainen filosofi Ludwig Wittgenstein tutki kuvaa ja esitti sen todisteena siitä, että samaa asiaa voidaan tulkita erilaisilla ajatustavoilla.

## Lähteet
* Rabbit-Duck Illusion in Mathworld
*
*
Ziegler–Natta-katalyytti

**Ziegler–Natta-katalyytiksi** kutsutaan alkeenien polymerointikatalyyttejä, jotka koostuvat neljännen ryhmän siirtymämetallin organometalliyhdisteestä ja organoalumiiniyhdisteestä. Ziegler–Natta-katalyyttien käyttö on polymeeriteollisuudessa runsasta muun muassa polyeteenin ja polypropeenin valmistuksessa. Katalyytti on nimetty kehittäjiensä saksalaisen Karl Zieglerin ja italialaisen Giulio Nattan mukaan. Ziegler ja Natta saivat kehittämästään katalyyttisysteemistä Nobelin kemianpalkinnon vuonna 1963.

## Ziegler–Natta-katalyytin historiaa ja kehitystä
Karl Ziegler julkaisi vuonna 1953 tutkimuksen, että titaanitetrakloridin ja trietyylialumiinin seos katalysoi tehokkaasti eteeniin polymeroitumista huoneenlämpötilassa ja normaalissa ilmanpaineessa. Aikaisemmin tähän oli tarvittu 200&nbsp;°C:n lämpötila ja 1000 ilmakehän paine. Seuraavana vuonna 1954 Giulio Natta julkaisi tutkimuksen, jonka mukaan tätä katalyyttiä voitiin käyttää aikaisemmin tuntemattoman isotaktisen kiteisen polypropeenin valmistamiseen.

Teollisuudessa käytettävät Ziegler–Natta-katalyytit ovat pääosin kiinteitä heterogeenisiä katalyyttejä, jotka sisältävät titaanitetrakloridia ja kiinteällä kantajalla ja trietyyliamiini tuodaan reaktoriin nesteenä. 1970-luvulla havaittiin, että magnesiumkloridin lisääminen kokatalyytiksi lisää huomattavasti katalyytin tehokkuutta ja selektiivisyyttä, jolloin isotaktisten polymeerien valmistaminen helpottui edelleen. Ziegler–Natta-katalyyteistä on kehitetty myös hiilivetyihin liukeneva homogeeninen katalyytti. Tässä katalyyttisysteemissä katalyyttisesti aktiivisena metallina on titaani, zirkonium tai hafnium ja niiden metalloseenikompleksit. Metalloseenikatalyyttien kehitys on mahdollistanut syndiotaktisten polyalkeenien valmistamisen.

Yhtä grammaa katalyyttiä kohden voidaan tuottaa suurimmillaan 100&ndash;130&nbsp;kg polypropeenia, jonka isotaktisuusaste on 95&ndash;99&nbsp;%.

## Ziegler–Natta-katalyytin mekanismi
Katalyyttisesti aktiivinen metalli Ziegler–Natta-katalyyteissä esiintyy hapetusluvulla +III. Tämä hapetusluku voidaan saavuttaa reaktorissa joko *[[in situ]]* tai voidaan käyttää myös titaanitetrakloridin sijasta titaani(III)kloridia. Ziegler–Natta-katalyytin toimintamekanismin periaatteen esittivät Cossee ja Arman 1960-luvulla. Tässä mekanismissa trietyylialumiini luovuttaa neljään klooriatomiin sitoutuneelle titaaniatomille etyyliryhmän, joka korvaa yhden klooriatomeista. Titaanilla on vielä yksi koordinaatiopaikka vapaana, johon kiinnittyy alkeeni, tyypillisimmin eteeni tai propeeni. Tämän jälkeen tapahtuu insertioreaktio, jossa alkeeni liittyy etyyliryhmään ja polymeeriketju pidentyy. Näin titaanilla on taas yksi koordinaatiopaikka vapaana. Isotaktisten polymeerien muodostuminen johtuu siitä, että koordinaatiokohdan steerinen este pakottaa sitoutuvan alkeenin tiettyyn asentoon.
:

## Lähteet
Tykismi

**Tykismi** () on filosofinen teesi, jonka mukaan sattuma vaikuttaa maailmankaikkeuden toimintaan. Sen esitti Charles S. Peirce 1800-luvun lopulla.

Tykismin mukaan mahdolliset tapahtumat eivät viime kädessä määräydy luonnonlakien ja alkutilanteiden vaan sattuman mukaan. Tykismi ei kuitenkaan kiistä luonnonlakien olemassaoloa vaan toteaa maailmankaikkeuden välttyvän kaaokselta niiden avulla. Tykismin vastakohta on nesessitarismi eli ”välttämättömyysoppi”.

## Lähteet
Intel Sandy Bridge

**Sandy Bridge** on koodinimi Intelin vuonna 2011 julkaisemalle mikroarkkitehtuurille.

Sandy Bridge -suorittimet korvasivat vanhemman Nehalem-suoritinarkkitehtuurin, ja se on Pentium 4n jälkeen ensimmäinen Intelin kokonaan uusi mikroarkkitehtuuri, aiempien Core 2 - ja Nehalem-arkkitehtuurien ollen parannettuja versiota Pentium Pro:n P6-arkkitehtuurista. Myöhemmät Haswell- ja Skylake-mikroarkkitehtuurit ovat jatkokehitelmiä Sandy Bridgestä.

Kuten Pentium 4 ja toisin kuin Pentium Pro, Sandy Bridge pohjautuu PRF-tyyppiseen käskyjen uudelleenjärjestelyyn, P6n perustuessa Tomasulo-tyyppiseen käskyjen uudelleenjärjestelyyn. PRF-tyyppinen käskyjen uudelleenjärjestely mahdollistaa Sandy Bridgelle huomattavasti P6-pohjaisia suorittimia paremman suorituskyky/virrankulutus-suhteen.

Muita ominaisuuksia:

*32 kB data- ja 32 kB käsky- L1-välimuistit, joissa kolmen kellojakson viive. L2-välimuistin koko 256 kB ja viive 8 kellojaksoa.
* Ydinten kesken jaettu L3-välimuisti.
* Kaksi lataus/tallennusoperaatioa yhden kellojakson aikana
* Parannettu suorituskyky operaatioissa Transcendental function, AES-salaus ja SHA-1 hashaus
* AVX-käskykanta tuettuna.
* Laitteistotuki Intel Quiq Synq Video -enkoodaukseen ja -dekoodaukseen.
* 14–19 jaksoa pitkä liukuhihna suorittimelle.

## Cougar Point piirisarjan sisältävien emolevyjen ongelmat
Vuoden 2011 tammikuussa Intel havaitsi H67- ja P67-piirisarjallisten emolevyjen SATA-kontrollerissa ongelman, joka saattaa heikentää SATA-väyläisissä kiintolevyissä toimintaongelmia. Toms hardware arvioi että uusien emolevyjen toimittaminen rikkinäisten tilalle saattaa maksaa jopa 7 miljoonaa dollaria.

## Lähteet
Rukoillaan äiti (olen kypsä nyt)

**Rukoillaan äiti (olen kypsä nyt)** on 70-luvun Vihannesten EP, jonka Woimasointu julkaisi 28. maaliskuuta 2014. Levy sisältää neljä kappaletta, joista kaksi ensimmäistä on yhtyeen tulevalla albumilla *Non-Stop*. Kaksi viimeistä kappaletta on äänitetty akustisesti vain tätä julkaisua varten, ja ne julkaistaan tässä muodossa vain tällä julkaisulla. Nimikappale on käännös Jason & the Scorchersin *Fervor*-minialbumilla ilmestyneestä kappaleesta "Pray For Me Mama (I'm a Gypsy Now)".

## Kappaleet
#
#
#
#

## Tuotanto
* Petri A Hirvonen – tuottaja, äänittäjä, miksaaja, kannet
* Tuomo Valtonen – masteroija
* Tonde Hietomaa – kannen piirros

## Aiheesta muualla
* Levyt-osio yhtyeen kotisivuilla
Pullokurpitsa

**Pullokurpitsa** eli **kalebassi** (*Lagenaria siceraria*) on kurkkukasveihin kuuluva köynnöskasvi. Pullokurpitsa on rentovartinen, suurilehtinen, ja sillä on pienet, valkoiset kukat. Sen hedelmää käytetään ravintona, ja sen pullonmuotoisesta kuoresta on valmistettu piippuja, soittimia, talousastioita ja muita tarve-esineitä.

## Lähteet

## Aiheesta muualla
* Afrikkanet: Pullokurpitsa (''Lagenaria siceraria'')
* ITIS: ''Lagenaria siceraria'' 
* United States Department of Agriculture (USDA): ''Lagenaria siceraria'' 
* Flora of China: ''Lagenaria siceraria''
Anttoni Tapio

**Anttoni Tapio** (s. 23. kesäkuuta 1992 Ylämaa) on suomalainen koripalloilija, joka edustaa Lappeenrannan NMKY:ta. Hän on pelannut urallaan kuusi nuorten maaottelua.

## Ura
Tapio on Lappeenrannan NMKY:n kasvatti ja hän debytoi seuran edustusjoukkueessa jo kaudella 2007–2008, jolloin hän pelasi kauden aikana kolme ottelua. Kauden päätteeksi joukkue voitti SM-pronssia.

Hänen peliminuuttinsa nousivat merkittävästi kaudella 2010–2011, jolloin hän teki keskimäärin 4,1 pistettä ottelua kohden ja pelasi 29 ottelua.

## Lähteet

## Aiheesta muualla
*Korisliigan pelaajaprofiili